Чувствам се ужасно зле - Spodeli.net\nЧувствам се ужасно зле\nпреди: 8 месеца, 10 дни, прочетена 2861 пъти\nНе знам как да започна, затова ще карам направо -влюбена съм в един човек и не спирам да мисля за него. Нещата според не са споделени, просто съм била поредната му бройка. Не ми обръща никакво внимание, не ме търси понякога дори целенасочено се прави, че не ме вижда или изобщо не ме поздравява. Имам сякаш топка в стомаха и буца в гърлото, нямам желание за нищо, нищо друго не ме интересува... Не знам дали той е наясно какво ми причинява и дали въобще му пука, но не знам какво да правя и как да намеря изход. И за да съм още по-ясна колко е зле положението ситуацията е такава от повече от 10 месеца. Не мога да погледна друг мъж, намерих си хоби, излизах - нищо, абсолютното нищо не ми помогна да спра да мисля за него.\nИсторията е банална - той е играч, аз обаче излязох глупачка... Пълна глупачка защото го обичах, и все още го пбища въпреки, че хиляди пъти ме предаде, въпреки всичките му недостатъци. Винаги съм си мислела, че човек трябва да вярва на чувствата си и бях вътрешно убедена, че той има чувства към мен, но явно съм сбъркала жестоко. Не може да има любов, когато не желаеш да потърсиш някого толкова време просто за да го питаш как е. Не може да го лъжеш, че искаш да го видиш и след това все едно не си го казвал. Не може да нараняваш някого, просто за да начешеш собственото си болно его!\nИскам да ви питам мъже - защо се стараете да предизвикате чувства в една жена и после да я изоставите и нараните.\nБъдете честни в самото начало и кажете, че искате просто да се позабавлявате мисля, че така би било редно и накрая няма да има разбити сърца...\n1. Добре дошла в клуба. Аз пък си мислех, че ме е разигравал, оказа се, че и двамата сме бъркали, но късно се разбра. Не ми мина двете години, през които поддържахме контакт, нито от няколко месеца, през които вече почти нямаме такъв. А само като се замисля, че сме искали едни и същи неща в живота, колко добре ни пасват характерите и колко по-добър щях да му направя живота, не виждам и как ще мине. А се чувствам като теб от самото начало на отношенията ни, с друг така и не можах да си легна.\nРазбирам те и затова, че си ядосана. Въпреки че ситуациите ни не са идентични, и моя накрая постъпи доста тъпо. Но хората не са перфектни. Явно съм го приела със всичките му недостатъци и колкото и ядосана и наранена да ме е накарал да се почувствам от някакво негово отношение, това не отменя другите неща. Не знам дали моята история ти помага с нещо, но поне знай, че не си сама в това как се чувстваш. Дано намериш решение на твоята ситуация.\n2. Нз ама всичко се връща. Помисли си ти дали си се държала така с някой или с приятели.\n3. Виж има моменти, в които човек просто не мисли задълбочено и иска да изживее нещо. При някои хора, тези моменти са единственото им състояние и не познават друго. Не можеш да очакваш разбиране от мъж, който просто не се отдава в любов до степен, че стомахът му да е свит и да има буца в гърлото. Поради някаква причина той е играч. Може би заради разбито сърце, може би заради лек живот, може би, защото това иска и не обича да е зависим. Наистина няма значение, той просто не изпитва същото към теб и няма да го изпита, колкото и съвършена да си. Може би си прекрасна жена, наистина, допускам, че си готова да му дадеш всичко, но любовта не идва насила. Любовта не идва заради отношението, то се харесва на мозъка и на обществото, но любовта идва незнайно как и зависи само от сърцето. Не можеш да промениш нищо, остава само да приемеш фактите и да продължиш напред.\nНе позволявай на един играч да контролира живота ти. Добре, стомахът ти ще се свива, краката ти ще треперят и дланите ти ще се изпотяват, но ти си много повече от тези усещания и заслужаваш споделени чувства. Всеки преминава през това. Вярваш или не, това си е самата истина. Аз преминах през това. Хобитата не ми помогнаха. Помогна ми това, че си дадох време да го изстрадам. Направих всичко по силите си, сега не чувствам никаква вина, не изпитвам усещането на неизживяното. Опитах, не се получи, продължих напред. И ти си опитала, дала си всичко, не се е получило, сега трябва да продължиш напред, въпреки разбитото сърце. Понякога е така, не казвам, че е приятно, но се преодолява. Изплачи го, напий се веднъж, изхвърли всичко, което ти напомня на този мъж, изобщо, бъди крайно драматична, но само пред себе си. После ще става по-леко, а накрая съвсем ще забравиш.\n4. Здравей, съжалявам за това как се чувстваш и ти ти съчувствам, знам ковко е тежко да има несподелена любов. Разкажи по конкретно какво е станало. Относно търсенето и писането от моя гледна точка ще кажа, че ако жената играе игри, аз и пиша а тя отлага или изчаква или нещо ме пробва или каквото и да е в този дух то аз преставам да и обръщам внимание, зарязвам нещата и се насочвам другаде. Очаквам от нея истински ентусиазъм и активност а не дръпнатост и предпазливост и ако ги няма губя всякакъв интерес, не пиша и не се интересувам още повече ако не е била открита и не знам какво всъщност изпитва. За казването в началото аз лично не знам как ще се развият нещата и какво да очаквам така, че не мога да информирам насрещната страна какво ще стане понеже и аз самия нямам никаква представа. Иначе ако е някой който е обсебен от секса и използва за това романтика, то той не споделя истинските си намерения, защото жените като цяло не приемат добре идеята "да бъдат използвани само за секс" или да са приятели с привилегии. Съответно този тип мъже няма как да са открити за намеренията си, защото това ще им попречи да постигнат целта си, затова те използват двуличие - казват на дадената жена каквото тя иска да чуе. Цялото това нещо е една голяма глупост, не знам защо изобщо си губят ценното време за това и същевременно причиняват психологически травми на тези жени, но за съжаление и такива неща стават. Цялата ситуация с романтиката и срещите в днешно време сериозно куца, жените са твърде придирчиви и стават жертва на подобни "играчи" които си играят с тях. Търчат подир сънища а после попадат в кошмари.\n6. Щом си признаваш, че си пълна глупачка продължавай да страдаш\n8. Здравейте отново, авторката съм. Не знам дали со прав номер 2, че всичко се връща, но мога да отговоря, че никога не съм се подигравала с чувствата на другите, независимо дали става въпрос за връзка или друг вид отношения. Номер 1 бих искала ако можеш да споделиш как се развиха нещата при теб? Говорихте ли с човека за вашите отношения и какво се случи накрая...\nНомер 4 - подробностите са такива, че когато съм споделяла, че мисля, че за него съм просто забавление, той категорично отричаше. Търси ме от дъжд на вятър и сякаш гледа да ме избягва. По принцип е отракан мъж, но когато сме заедно в компания с други хора се държи странно, дори понякога неадекватно. Избягва дори да ме погледне. Когато реша да прекратя контактите си с него, той все намира начин да ме накара да размисля. Никога не съм изпитвала такова чувствто към никого другиго в живота си. И никога не ме е държало толкова време, дори да съм била влюбена. Познавам го от повече от 4 години и досега нищо в чувствата ми към него не се е променило! Чудех се мъжете колко време биха се виждали с една жена, която ги привлича само сексуално? Убива ме мисълта, че за него съм някаква вещ, която му харесва да ползва и после да захвърли, докато не се присети пак. Не знам вече, сила нямам, искам да спра да го обичам, да го оставя и да не мисля никога повече за него, но е факт, че сърцето си знае неговото... Сънувам го почти всяка вечер... Мислите ли, че трябва да му призная как се чувствам или няма никакъв смисъл? Ако той осъзнае как ме кара да се чувствам, мислите ли че ще спре да се държи така или ще стана още по-уязвима пред него?\n9. Преживявала съм го два пъти. И двата пъти бях влюбена, а въпросните мъже в кавички -не. Обръщаха ми внимание докато ме получиха своето. С единия живях 7 месеца. Беше кошмар. В началото мил, любезен джентълмен, но скоро маската падна. Егото му щеше да счупи небето, показа си страни ужасни на характера, както и пороците, алкохол, цигари, марихуана, насилие.... оттървах се леко. Бях го идиализирала до такава степен, че въпреки че се държеше зле с мен аз не исках да го оставя. Мислех, че ако се грижа за него и го обичам повече ще се промени. Е, не се промени. Все същия бияч на жени и комплексар.\nСрещнах нов мъж. По-голям от мен. Истински мъж, какъвто винаги съм искала. Онова чудовище вече е в друга глава. Не се обръщам назад. Не искам.\nЩе срещнеш нов мъж. Преценяй ги добре. Не си лягай с тях на втората среща, въпреки че и на 15 среща пак може да те зареже. Гледай да има качества, не само визия. Визия сега лесно св постига с химия, фитнес и заучени класически реплики за свалка.\n10. Не мога да разбера толкова ли си отчаяна, че продължаваш да се унижаваш? Чакаш невъзможни неща. Една връзката се случва по желание и на двамата. Силното чувство не единия не може да е за двама. Приеми, че не те иска, спри изобщо до контактуваш с него. Продължи напред сама, толкова ли ти е невъзможно? !\n11. Това твое състояние не е любов, а обида, че си попаднала на играч, който те е използвал и не си го разбрала в самото начало. Но то е и урок, за да се научиш да преценяваш по-добре мъжете в бъдеще. Радвай се, че си се отървала без сериозни последствия - евентуална бременност, аборт или да си самотна майка. Времето лекува всичко, след години ще си спомняш за този човек с безразличие и ще се чудиш как си могла да преживяваш така тежко приключването на връзка, която не си е заслужавала още в самото начало. Силната личност ще продължи бързо напред и няма да се обръща назад, а слабата ще потъне в отчаяние докато живота минава край нея. Бъдете силни личности и не допускайте непочтени хора до себе си!\n12. @4 Затова не вярвам на думи, а на дела, но пък никой не е длъжен да прави каквото и да било за никого (цитат по памет), затова не очаквам и дела. Никого не търся, на никого не вярвам, сама съм си и в добро, и в лошо :-D Тъпо е, обаче, когато поредният човек ме 'намери' и почват някакви изпълнения, от които нямам нужда ( казвам 'човек', а не 'мъж', защото не смятам, че е типична черта на мъжкия пол, също подобни лицемерни взаимоотношения не са само в интимен план, а са навсякъде).\nИзходът - не се занимавайте с никого, има човек - има проблем.\n13. Той нищо не ти причинява. Ти избираш как да се чувстваш. Въобще бъди готова да си носиш последствията за всички твои избори. Успех с порастването!\n14. Авторке, №1\nИсторията е много дълга и объркана, самата аз не смятам, че някога ще мога да си я обясня напълно. А и всичко е много лично, така че не ми се ще точно тук да сядам и да пиша подробности.\nТова, което мога да ти предам като съвет е, кажи му всичко, без страх и гордост, директно и докрай. Изискай и той ясно да ти заяви какво е положението от негова страна. После да не си блъскаш главата, че е имало шанс, а не сте се разбрали.\n15. Аз съм номер 4. Авторке нещо май много си се объркала, всичко това което описа ясно ми говори, че е хлътнал до уши в теб също както и ти по него а не, че те използва за секс. Още повече, че за да изпитваш такива силни и продължителни емоции значи е взаимно. Според мен става въпрос за лоша комуникация, за типичното женско недоверие и за взаимен страх от разкриване на чувствата.\n16. Номер @4 Защо даваш такъв категоричен коментар, при положение, че знаем много малко? ! . Недей, защото ако не си прав, момичето само ще продължава да подхранва идеята за положителна развръзка, каквато може да няма, поради несходство в характерите ( авторке, не мисли, че всеки иска да се изгаври с теб, нарочно, просто.... не винаги и с всеки, се напасваме). Слушай интуицията си, момиче, тя никога не ни лъже, ако усещаш, че не е добър с теб, значи е така, няма кой друг, освен теб, да усети дали този мъж се държи добре с теб. Важно е да се чувствате спокойни и щастливи в компанията си, ако някой ви напряга и ви кара да се чувствате зле - не общувайте с този човек.\n18. Това е защото сърцето и на него е другаде. Не е само жените и мъжете сме така. Моята първа любов ми беше изневерила 6пъти и аз така продължават да я обичам. Досега сме приятели, даже е станала самотна майка и пак се виждаме. Въпреки че имам основание да я убия дори, ако беше друг. Тя започна да осъзнава грешката си ама след като вече се превърна в превъртяла курва. В момента съм с момиче, с което по абсолютно същия начин се развиват нещата. От 2 години сме заедно и тя започна да ми изневерява. най лошото е че в момента се прави на описани я е страх даже се срещнем и да се разделим като хората. Аз обаче й желая щастие. Желая и щастие на първата. Не че го заслужават или не... Просто ако мисля лоши неща за тях аз ще стана поредния тъпак и ще нараня някой друг по веригата.\nПрости му! Прошката лекува сърцето. Желай му щастие, след години той ще го оцени. Ще ти кажа една тайна. Избий си лошите мисли за него и ги замести с хубави. С всяка хубава мисъл за него ще си крадеш парченце от собственото си сърце. Кажи си че ако не е бил той е нямало да станеш по силна. Силните хора са били наранявания и са прощавали. Алкохолиците и психично болните са отвръщали с лошо и си го държат в сърцето до живот.\nАз правя така в момента. Пиша й по един мейл на ден. Аз ги пращам и тя разбира се неми отговаря, но ти можеш да не ги пращаш въобще. В тези мейли й пожелавам щастие и успех във всичко каквото е намислила. Говоря за хубавите моменти от връзката ни. Благодаря й че толкова много ми помагаше. А тя наистина го правеше. казвам й че, е красива, млада и умна и има толкова много щастие пред нея. Даже може би не с мен. Дори и да е с друг тя го заслужава. Казвам й да не спира да обича и ако не на мен то поне на другите да отвръща с любов, както аз го правя.\nТа така, това ще излекува теб. Ще си откраднеш сърцето обратно и ще го дадеш на друг. Той пък може да се отнесе с теб по същия начин. Ако обаче почнеш нова връзка без да си си вземала сърцето, пък ако ще и почупено, ще наранил следващия по веригата.\nЩе ти кажа едно. Този който е изневерява, винаги ще го прави. Този който е мразил, винаги ще мрази. Този който е обичал, винаги ще обича. На края на живота има значение само колко си обичала.\n19. Аз съм номер 4, до номер 16 - Категоричен съм, защото признаците описани от авторката са ми добре познати и са абсолютно сигурен знак за това какво става. Вие жените трябва да спрете да вярвате в тази самозаблуда, че можете да разбирате мъжете и да тълкувате поведението им. Честно ти казвам - изобщо не можете и грам! А това за интуицията е толкова нелепо и толкова грешно, че ако не беше причинило безброй страдания щеше да е смешно. Тази т. н. "интуиция" е просто недоверие, опасения от най-лошото и абсурдна предпазливост които са провалили много отношения. Приеми го - жените правите глупост след глупост, не можете да оцените правилно ситуацията в 80-90% от случаите, действате неадекватно и обикновено резултата е, че после и двамата страдат. Съвета ми към авторката е - в никакъв случай не слушай мнението на други жени за отношенията си и за него, не се доверявай на "интуицията" си а винаги проверявай нещата и що се отнася до мъже питай други мъже, защото ние знаем какво става, какво той мисли, как чувства, какво значат определени признаци в поведението му и т. н. а жените просто не знаят, нямат си абсолютно никаква представа а просто гадаят напосоки и бъркат тотално.\n20. Номер @4 Ти бъркаш интуицията с недоверие.\nИнтуицията е нещо, което познавам добре и когато не съм чула този глас, винаги съм се подвеждала, веднъж така, прибирах се една вечер, и без повод за опасения, нещо... глас ли, мисъл ли, мина ми през ума за секунда - не минавай оттам! Е, минах и ми се случи нещо кофти. Друг път, пък, този глас или мисъл, чувство, ... или каквото е там, за един човек ми казва - има нещо, не знам какво, но ИМА, понякога е добро, друг път е лошо. Хората сме свързани кармично, с някои повече и когато срещнем наш кармичен враг или приятел, го усещаме повече отколкото ако е някой, с когото нямаме връзка от минали животи. Ако не вярвате в тази идея, тогава този коментар не е за вас, но аз вярвам и го изпитвам. Има необясними чрез логиката неща, особено пък когато става дума за чувства. Много връзки са погубени, точно, защото много се премисля и преценява, сякаш насреща имаме стока, а не човек, който също има чувства и реагира различно, според факторите (човек насреща, моментно настроение, преживявания от миналото и т. н. ) Доста е тъпо да се преценява с ума, нещо, което се изживява с душата и чувствата. С ума не се живее, той е само, за да възприемаме грубата материална действителност, но не и, за да изживяваме живота си с него. Когато се случи нещо хубаво, не го претегляме с ума си, а чувстваме.\nОтносно това, че жените трябва да искат съвети за мъже, от мъже, а не от жени и, че видиш ли - мъжете и жените мислят различно.... Ами, всички хора мислят различно, но и еднакво един от друг, няма един с един - еднакъв, нито полът ни уеднаквява. Такива разделения са опасни. Човек трябва да се вслушва в себе си, вътре... отвън може само да наблюдава ако е осъзнат, да вземе и да прецени за себе си, но в повечето случаи - съветите взети отвън - объркват и не бива да ги взимаме на 100%, дори на 50%\n21. Напълно съгласна съм с номер 19! Никога не питай други жени за връзка с мъж, допитвай се единствено до мъже! След години опит и потърсени съвети, се убедих, че ние даваме много лоши такива една на друга и не защото искаме, просто толкова разбираме.\nА по темата - спри контакта с него, друг начин няма\n22. Номер 20, аз съм номер 4 - Няма минали животи, на човек е определено да живее на този свят веднъж. Самия ти коментар е хаотичен и ти казваш - " С ума не се живее" а се действа според моментните чувства и емоции. Как може да има разумно, последователно и адекватно поведение което дава добри резултати при тази нагласа? Сега чувстваш едно в следващия момент друго, сега изпитваш любов в следващия момент "вътрешния ти глас" те кара да изпитваш подозрения и ти късаш без адекватна причина, после ти става смешно и се смееш, после без причина плачеш. Така не можеш да имаш никакъв контрол на поведението си и всичко е един пълен хаос. Ти се оставяш на чувствата ти да те водят, разума е изхвърлен през прозореца и нито знаеш какво става, нито накъде отиват нещата, нито нищо. В един момент изпитваш едно, в следващия друго какво става? Ти не знаеш, никой не знае, нека кармата да сортира всичко накрая, ти нямаш отговорност за действията си, ти просто действаш водена от чувствата си. Може би чувствата ти са други, защото гласчето в съзнанието ти те е накарало да осъзнаеш, че си във връзка със стари кармични врагове, вместо с кармични любови от предишни животи. Важното е да не се мисли а да се действа на момента, непоследователно, нелогично според моментните настроения, защото е важно "ума да не се намесва", не е важно какво се причинява на другите с подобно поведение, нали интуицията ни го подсказва, сигурно е знак от кармата, сигурно има причина? Кой знае? Никой. Пропускам ли нещо?\n23. Номер 20, ако не е трудно за теб, разкажи какво ти се е случило, от една страна не се познаваме и не мога да те питам, но от друга именно заради анонимността може би, би се склонила да разкажеш.\n24. Авторката съм\nСпряла съм контакти с него от всякакъв вид. Вече няколко месеца. Правим се, че не се познаваме като случайно се засечем. Но не спира да ме боли. Постоянно ми се плаче и не съм щастлива. Едва ли и с него бих била, след като явно не споделя чувствата ми... Не пожелавам на никого да изпита това - да се усмихва и да се прави на щастлив, когато вътрешно се разкъсва от мъка.\nСтрах ме е да не се разболея от толкова подтиснати емоции :(\nЗнам че сама съм си виновна за това, което преживявам в момента, но не съм очаквала да продължи толкова много време. Искам да го прежаля вече, да не ми спира дъха, когато го видя, сърцето ми направо излиза от ритъм, това не е нормалното, НЕ Е!\nЗапочвам да си мисля, че животът ще е по-хубав без любов, или поне много по-лесен...\nЛюбовта е болест :(\n25. Авторке, ти пък... как живот без любов, най-малкото ще обичаш себе си, закъде си без тази любов - жив труп. Виж сега, най-важното в момента е да намериш светлината, мисълта, че животът е прекрасен в детайлите, там е магичното, отвъд цялата картина. Бъди сред природата, съблюдавай красотата й, направи и това, за което е писал @18. Идва лято, отиди на почивка, където ще си насаме със себе си. Прави нещата, които харесваш, давай сама - на себе си, харесвай се, обичай се.\n@22 Много се смях, правилно си разбрал, макар и да звучи смешно, така написано в синтез, но пък, повече описваш поведение на човек с биполярно разстройство, отколкото - естествено, непринудено по детски - поведение, от което повечето възрастни се възмущават, защото е заплаха за зле изградения от тях социум, включващ представите им за общуване, и създаване на семейство.\n@23 Ммм, не бих, въпреки анонимността, извинявай.\nМомичето с интуицията :P\n26. Да го виждаш не е спиране. Махни го и от полезрението си, иначе нищо не правиш. Ако си толкова нещастна, колкото твърдиш - напусни работа (до колкото разбрах сте колеги? ).\n27. Да бе, номер @26, да напусне работа? ! Ами ако обича работата си, ако е важен специалист, или ако работата й е единственото, с което се издържа финансово? Как ги мислите тия идеи, не знам!\nСтига депресия... то и аз съм така, добре съм и бум - драма... От прекалено много, от всичко, та накрая... психично разстройство, а то не е нищо друго освен разстройство на по-финните тела, от материалното ни тяло, но накрая избива и към него по различни начини (ако някой психиатър, любител на хапчетата, смятащ, че повредите в психиката са само от химичен дисбаланс, да си знае, че вече медицината има нова насока - психосоматична, т. е. - тялото и емоциите са свързани в образуването на болести), особено ако имаш склонност към самонараняване... , всъщност да се затвориш и да мислиш мрачно, си е точно - самонараняване.... Та, авторката да се стяга, сама или ако има приятели и роднини, да сподели с тях за чувствата си, и... животът продължава, или свършва, въпрос на избор.\n28. Не, няма да сменя нищо, заради никого! Ясно е, че не чувствата ми не са споделени! Ако някой те иска- те търси! Няма какво да се заблуждавам повече, колкото и да не ми се иска...\nЛошото е че не разбирам защо трябва някой да те заблуждава, когато винаги съм приемала истината каквато и да е тя. Най-голямата болка, която един мъж може да причини на жена е да я държи в неведение. Не знам дали някога ще имам възможността да му кажа, но ако можех щях да му кажа, че го обичам и че му желая щастие! Той не е виновен, че не споделя чувствата ми, аз съм виновна, че за толкова време не успях да го разбера, въпреки всичко, което се случи. Прощавам му, дано и той успее да си прости.\n29. Аз съм номер 4 - авторке, какви са тези заключения базирани на емоции и страхове? Та ти не знаеш нищо, не си си изяснила нищо, но действаш водена от някакви страхове, подозрения и черни сценарии. Я се отпусни малко. Причиняваш си излишни страдания само поради факта, че дори не искаш да направиш едно усилие да се изясниш с човека. Той бил лошия, защото те карал да страдаш а той дори не знае как се чувстваш нито ти как той се чувства. Вече виждам два възможни сценария. В първия си продължаваш така и виниш мъжете и обстоятелствата за страданията и несподелената си любов а във втория правиш нещо и откриваш, че той също има чувства към теб и после идвате двамата тук и казвате колко сте щастливи, как никога не трябва да се отказваме от любовта и как искате да ми благодарите на мен човека когото не познавате, но който е направил възможно вашето щастие :-)\n30. На мен ми се струва, че ти не искаш да бъдеш с него. Просто търсиш някаква причина, а в случая няма по-удобно от това той да е виновен. Не е нормално толкова време да се самонавиваш, а да не можеш да намериш начина поне да излезете само двамата и да се убедиш дали всичко това, което мислиш е истина. Кое му е сложното, като виждаш, че не те търси да излезете, потърси го ти? Ако ти отказва, ОК. Пишеш, че се срещате и на други места, все можеш да го "приклещиш" някъде, само двамата. Колко пъти го потърси ти, след като си била "поредната" му бройка? Защо му отговаряш със същото, когато се прави, че не се познавате?\nПогледни се отстрани - ти му споделяш, че МИСЛИШ, че си само забавление. Той отрича, това никой няма да ти го признае, освен този, които наистина е решил да те разкара. Търси те от дъжд на вятър и гледа да те избягва. След мислиш, че е така, защо не го потърси ти? Най-малкото щеше да се убедиш дали наистина те игнорира. В компания със други хора се държи неадекватно? Предполагам, не сте на 15, за да се държите като влюбени тийнейджъри? ТИ решаваш да прекратиш контактите си с него, той намира начин. Тоест ти тръгваш да го игнорираш, той не е ОК с това. Не пишеш какво става след това. Ако ТИ седиш и го чакаш да дойде при теб и да ти се обясни в любов, ще те разочаровам. Това няма да стане. Поведението ти не е адекватно. Не знам каква е тази любов, но да седиш и да чакаш толкова време, без да проявиш елементарна инициативност и да положиш малко усилие да си изясниш нещата с този човек? Точно с такова мълчание, създаваш впечатление, че и ти го избягвваш. Вместо това да се самонавиваш колко си влюбена, колко ти е зле, какъв играч е той, как той е длъжен и същевременно виновен, че те е излъгал. Усещаш ли как непрекъснато искаш внимание от него, но всъщност не му даваш нищо, освен едното или няколко преспивания назад във времето? И някаква имагинерна любов, в която ти си жертвата, а той лошия използвач. Ти не можеш да се отвориш към обекта на желанията си, както и да изразяваш чувствата си. Съжалявам, но тук вече става отблъскващо. И да е имал някакви чувства, твоето поведение е убило всичко. И аз не бих се занимавал повече с теб, нищо лично.\n31. Или... може да си гледа здравето, щастието и живота, и да не се занимава с него и такива като него, същото важи и за мъже в такава ситуация, с жени, всъщност, същото важи за абсолютно всички взаимоотношения, не само романтичните.\nДа го потърсела? Ако искат, ще се намерят, имаме телефони, фейсбук, вайбър, пък те дори и се срещат поради стечение на обстоятелствата, така че ако имат желание, и двете страни, ще се намерят, а не единият да търси, после другият, пък страхове, пък неизказани мисли, подтиснати чувства... това не е любов, и от подобно поведение, няма да излезе нищо добро, дори и един от двамата, да реши, да потърси другия, то просто е ясно, че тези двамата се разминават, и с причина, явно е, че няма да се разбират. Хора, запомнете, че ако с един човек, комуникацията не тече леко и приятно, то не сте един за друг, независимо от опитите! Енергията е енергия, опитите идват от човешкия инат, който се явява 'насилие' когато е насочен към друг, освен към себе си. Да правиш опити сам за себе си, например да изградиш навик, да бягаш всяка сутрин в парка, е нещо добро за теб, но да накараш някой друг, да бяга заедно с теб, рано сутрин в парка - е излишно насилие, ако той смята, че е добро за него, ще дойде сам, без молби.\n32. Номер 30 не е така. Опитвала съм да говори, той не желаеше да проведем сериозен разговор. Търсих го - веднъж. Обеща да се обади, но не го направи. После поиска пак да се видим - въпреки че бях наранена и обидена, приех и той пак не се обади. Какво се очаква от мен? Какво да направя? Да се натрисам там, където изглежда не съм желана ли? Ако е искал действителност да ме види, щеше да го направи. Така изглежда, че сякаш просто ме проверява дали още съм на линия за него, когато се присети той. Не мога така. И сега изшизау, че съм виновна аз че не съм признала чувства, които и той никога не ми е споделил. Знае, че го обичам - толкова неща му простих и преглътнах, не искам да излизам някакво мекотело, което той да върти на малкия си пръст за да се почувства мъж. Колкото до любовта - ако изобщо я е имало от негова страна, не виждам с кое съм я убила? Че съм проявила женска гордост, когато съм била наранена от поведението му ли? Или че не съм от тия жени, които правят всичко за да бъдат с този, когото искат? Имам си граници, всеки си ги има... Моите са до тук. Гордостта ми не позволява повече. А и не знам дали си заслужава. Въпреки поведението му обаче и отношението му, демонстрацоятс му на безразличие / може и да не е само демонстрация, не знам/ аз имам чувства към него, и сигурно винаги ще имам. Въпросът е каква цена бих платила за да го имам. Ако цената е унижение - не не бих я платила, защото това е нещото, което най-много ценя в себе си и в другите.\n33. От 30\nАвторке, продължаваш да го раздаваш по модела, в който ти си абсолютната невинна жертва, а той лошия. Най-тъжното е, че всичко това е по предположения. А защо не предположиш първото и най-елементарно - че може и нещо в теб да не му е харесало и просто не те иска? Като започнем от поведението и стигнем до секса. Там гледай първо, после търси вината в другите.\nТърсила си го веднъж за 10 месеца и после си била наранена и обидена. Тия двете обикновено вървят заедно със студеното отношение. Какво очакваш, някой да иска да излиза с теб, когато се държиш така ли? Какво си му простила, при положение, че почти не се виждате? А колко пъти го потърси да го видиш как е, какво прави? Какво общо има женската ти гордост с това да го потърсиш и да му намекнеш, че ти се ходи някъде примерно?\nЕй там ти е проблема, както и егото и гордостта. За пълноценна връзка човек трябва да започне да прави някои компромиси, най-вече със себе си. Ти не можеш да си превъзмогнеш егото дори да започнеш да му показваш все по-ясно за чувствата ти, какво остава да му споделиш. Защото го правиш за него, не за себе си. Просто си от този тип хора, които винаги изискват нещо, а не са ангажирани да дават. Но свиквай, че не си специална и никой не ти е длъжен. Колкото и да раздаваш като гордата, неунизена и силна жена, в момента си паднала, и то много лошо по гръб. И се самонавиваш с какви ли не оправдания, но с тях лъжеш само себе си. За теб явно няма да е такова, но най-лесното, което можеш да го направиш е да го потърсиш. И да бъдеш искрена, директна с него без да го играеш жертва и да създаваш драми. Ако откликне - хубаво. Ако не - също, поне после ще лежиш на факти, а не предположения.\n34. Тук горе се каза нещо за "лекото и приятно" протичане на отношенията като знак, че хората са родени един за друг. Аз лично съм склонен да се съглася с такова виждане на нещата, тъй като при мен също са налице ОГРОМНИ пробойни в общуването - независимо, че чувства не липсват и от двете страни. Но, да Ви кажа, няколко затворени телефона, забавени отговори и откази за срещи действат като кастриране. Мъжът, и той си има достойнство - и въпреки, че несъмнено я обичам, а и тя дава знаци за същото (до изясняване на отношенията просто не можа да се стигне), и въпреки немалкото прилики между нас, връзката се оказа напълно невъзможна. Страдам, разбира се, но ми се чини, че просто съм изчерпил ресурсите си, и че отсрещната страна се лашка - а може би и искаше да ме изпитва, което е омерзително за мен... Не - в отношенията, които са благословени да се развият е налице именно благословия - нещо, което кара хората да мислят преди всичко за другия и да общуват съзвучно и да се нагаждат един към друг. Точно това не забелязах у другата страна - въпреки, повтарям, чувствата. Тъй че, ако не е станало, просто не е трябвало да стане, и се налага да живеете с тези чувства. Тежко е - аз ли не знам - но това е положението. Никой не е казал, че любовта е нещо добро по определение - ние си рисуваме най-различни сценарии и я товарим с непомерни очаквания. При някои се получава, при други - не; и колкото по-издигнат е едни човек, толкова по-трудно се получава, тъй като има и много нравствени задръжки, пък и вижда по-добре нещата в перспектива.\n35. Номер 34 може ли да кажеш колло време вече не можете да се изясните? Защото четейки коментарите на другите изглежда, че за повечето хора моята ситуация не е не нормално да няма някаква развръзка толкова време.\nКолкото до номер 33, бих направила всичко ако той беше ми показал какво иска или че изпитва някакви чувства към мен.\nВ днешно време повечето мъжето си гледат кефа и не влагат емоции в отношението си с жените. Нещата се усложняват, когато той се дрържи хладно и резервирано, защото не мога да отида и просто да му кажа - виж имам чувства към теб...\n36. Авторке, сега се събуждам, получавам известие от мейла, на телефона и... чета клишета - защо? Мъжете били... да ти кажа, моят опит, още от дете със собствения ми баща е такъв, че погледнато отстрани, от един средностатистически ум, имам пълното право да смятам това, което ти си написала за мъжете, ама знаеш ли до какво води това? - лоши чувства, недоверие, самосаботиране на комуникацията с всички мъже, заради един... Пък да не ти казвам и после... абе и с хората въобще - гадове сте всички :-D Е, нужно ли е?\nТвоята ситуация... съдейки по заглавието на темата, тук би трябвало, едно 99% от нас, да са емпати, или поне малко загрижени, за да я отворим, изписа се много - ти нещо направи ли, реално? Напираш за рецепта, някаква, за някакво решение от едни непознати? Или всички задружно да се съгласим, че мъжете са гадняри - тц, няма да стане. Успокоение, може би? Няма да го получиш тук.\nВсичко, в материална проекция, има своя край, симпатичният ни разговор тук - също, освен ако няма развитие на ситуацията, реално.\n37. Има, обадих му се и исках да се видим, оказа се ангажиран. Като цяло се държа хладно и излезе така, че щом настоявам ще го направим, но щяло да е по-нататък и когато се освободи щял да звънне. Казах, че е видно, че не желае да поговорим или да се видим и аз няма да настоявам или да го притеснявам повече и че съм си направила извода и сама. Казах му, че исках да си кажем нещата лице в лице, въпреки че щом толкова време не ме е потърсил, не желае да ме види. Той каза, че съм права и явно не искал толкова много да ме види, щом не ми се е обадил. Но нямал против да поговорим и аз отвърнах, че може би няма смисъл и да не ми звъни повече, при което той каза, че изпадам в крайности, драматизирам и т. н.\nАми това е... Не, че не си беше ясно още от началото, но все пак ми олекна като го споделих. Благодаря на всички ви за коментарите :) Ще си взема поука и въпреки, че отново за пореден път съм наранена, ще се опитам да не гледам скептично на мъжете, връзките и любовта. Надявам се след време когато вляза пак и си прочета драматичните излияния да се посмея на това каква наивница съм била :)\n38. Авторке, един мъж, ако те желае, ще те търси. Според мен си се ориентирала правилно - не се занимавай повече с него. Сега ти е болно, защото е наранено егото ти, има една неизживяна емоция между вас, нещо незавършено и затова чувстваш тази болка. Не е задължително, обаче, той да си играе с теб и да действа, за да си повдига егото, може да има десетки други обяснения - да е влюбен в друга, да е в объркан период, да е несигурен, че иска сериозни отношения, да е в екзистенциална криза, да не може да определи доколко точно ти си това, което търси, майка му да го бие вечер (с последното се шегувам)... но е факт, че ти си в неудовлетворителна позиция. Най-вероятно и въобще не си дава сметка за това, иначе щеше доста по-често да ти звъни и да те върти, да се появява и да изчезва, да уговаря срещи, на които да не идва, емоционалната въртележка, на която щеше да те завърти щеше да е мнооого по-'ярка'. Според мен е объркан, но тази му обърканост ти няма да я решиш.\nСъветват те да му пишеш и да го питаш как е. Пиши и го питай, ако не задава въпроси за теб, а само ти отговаря, това значи, че не знае как да ти каже, че в момента не иска/може/знае дали... да е с теб - causa peduta. Възможно е на първото 'как си' да попита и за теб, но ти ясно ще видиш дали има интерес или го прави от чиста учтивост. Ако ти напише, че ще ти звънне, питай кога, ако не звънне, ще знаеш, че този човек има трудност да каже не и бяга от отговорността да бъде прям, хората го правят и от нежелание да наранят отсрещния човек. Виждам, че няма риск да си досадна, защото звучиш като скромно момиче, но ако имаш нужда да се увериш относно неговото нежелание за връзка с теб, пиши му, не е краят на света, ако не отговори или ако ти покаже по някакъв начин, че нещата между вас няма да станат.\nПоне ще поставиш началото на 'преболедуването' от тази сбъркана история. Направи му карикатура, демек - нарисувай го, но сложи там и дефектите му, и я залепи някъде, където да я виждаш често, много скоро ще започнеш да се смееш на ситуацията, а съдбата отново ще ви срещне, някой ден, интересно при какви обстоятелства.\n39. Непоискан съвет:\nОпознавайте хората възможно най-бързо, без моткане, бъдете искрени с тях, но и будни за тяхната искреност, наблюдателни. Още на първа среща или преди това дори, зависи колко е комуникативна отсрещната страна - подтикнете я да разказва за себе си, и слушайте внимателно, за ДЕЙСТВИЯТА, които тоя човек е предприемал в живота си. Така ще го/я опознаете и няма да се 'влюбите' в създаден от вас образ. Така няма да има разочаровани и неразбрали.\nЛюбов на всички!\n40. Номер 38 "Авторке, един мъж, ако те желае, ще те търси. " - Може би ако е на 16 години да. По-натам такива опростенчески изводи не вършат работа.\n41. Авторке, случилото се е напълно нормално и логично. Може би ще се разочароваш, но едно 90% от хората биха реагирали така като минимум. Обаждаш му се след почти година, той ти отказва да се видите, а и не ти е длъжен с нищо. Човека си е продължил живота по някакъв начин и ти му се появяваш след време. И отново започваш да му вменяваш вина, че не те иска и му признаваш някакви чувства от близкото минало. Погледнато отстрани изглежда, че и ти си го държала като втората цигулка в шкафа и е дошъл момента, когато трябва да я извадиш. Както ти спомена за женската ти гордост.... ами гордост и само-уважение има и от другата страна. И повярвай ми, ако беше толкова лош използвач, какъвто го изкарваш едва ли щеше да си направи труда да ти отговаря до такава степен и то след толкова време.\nИ понеже си правиш заключения и си вадиш поуки, може да помислиш и в тази посока. Не се изкарвак вечната жертва, а занапред действай по-навреме и не изпускай момента. Когато имаш чувства към някой, започвай да му ги показваш постепенно и бъди инициативна, не чакай другата страна да дойде при теб и не се затваряй в себе си, самонавивайки се колко си наранена от несподелените чувства. Както сама си се убедила е много по-добре разочарованието от тях да дойде по-скоро, отколкото да се терзаеш с месеци, задавайки си въпроси и изкарвайки другите лоши. :)\n42. От 38 към 40 - "Той каза, че съм права и явно не искал толкова много да ме види, щом не ми се е обадил. "\nЯвно съм била права.\n44. Аз съм мъж и ще си кажа гледната точка - тук никой няма как да ти помогне, защото си попаднала в най-старата психологическа клопка в света. Правилото е, че този, който е по-малко емоционално обвързан в една връзка държи контрола в нея.\nЕстествено, че "играча" те е използвал за да се позабавлява... мъжете искат просто секс с красиви жени и са готови на какви ли не думи и действия, за да го получат. Помисли ти как би реагирала ако в началото на запознанството той ти заяви "Аз искам само секс без обвързване. "... Нали така ще го изгледаш, че свят ще му се завие... а току виж и шамар изяде. Затова мъжете прибягват до "хитрини" като обяснения в любов, обещания (или поне намеци) за деца, връзка за цял живот, романтика и т. н... все неща които доказано работят, за постигането на целта за единия секс.\nВие жените си имате други стратегии в любовта и има много мъже, които също имат какво да кажат и да се оплачат от "гадните" жени.\nОтносно това, че той вече ти е в главата... няма какво да се направи... просто трябва да мине време. Това вече е станало вид психологическо пристрастяване. И аз съм бил там и според мен просто трябва да си го изживееш.\n45. Любов и стратегия в едно изречение... Сериозна повреда имаш, човеко.\n46. Номер 44 - Ти може да си мъж, но начина ти на мислене е ограничен. "мъжете искат просто секс с красиви жени и са готови на какви ли не думи и действия, за да го получат. " - Ти явно не осъзнаваш каква цена един мъж плаща като дава вниманието си на една жена. Той на практика е фокусиран върху нея и останалите неща в живота му страдат. Това си струва само ако става въпрос за някоя много специална жена която му отвръща със същото. Да разхищаваш времето, емоциите си, вниманието си за да получиш секс при това и да лъжеш и заблуждаваш и по този начин да се самоунижаваш и да не си автентичен е пълен абсурд и показва липса на самоуважение и на самоувереност.\n47. Номер 41 има тежък разрив с действителността или е на няйскви розови медикаменти. Никаква връзка с кораба майка.\nКъм авторката - като четох темата и коментарите няколко пъти ми се наложи да погледна преди колко време е публикувано, защото все едно четях себе си. Слава богу вече е в миналото ми. Две години страдах по подобен галфон - няма такъв манипулатор студен. Стигнах до депресии и до какво ли не. Не иска да бъде с теб, това е комплексар с ниско самочувствие, който се захранва от твоите чувства. Моя психопат виждаше, че съм влюбена ужасно много в него - и всеки ден ми се появяваше с ясното съзнание, че ми е гадно. Понякога си мислех, че ме мрази за нещо, защото такива простотии ми правеше, с такава злоба. Най-безобидното беше да си уговорим среща и да не дойде, защото съм била болна предните дни и съм му била отказала. Умишлено да ми се показва с други жени даже няма да го коментирам. Умираше да се хили, като му казвах, че не мога да го понасям. Накрая ми каза цял живот ще искаш да си с мен. Абсолютен садист комплексар, който се храни от чуждото нещастие. Ееее слава богу сляпата неделя мина и сега изпитвам единствено отвращение към него.\n48. Пишеш с укор, че е играч. Ако не беше играч, нямаше да му обърнеш внимание. Обичаш да те измъчва, защото жените са мазохистки по природа. Твърде много си му дала от себе си и сега очакваш да получиш нещо обратно, обаче напразно чакаш.\n49. № 18, написал си ни повече, ни по-малко, един шедьовър.. Звучи толкова красиво и трогателно! Толкова великодушие и човечност, и мъдрост дори, та ако някой ти постави по-малко от 5 звезди, явно е без сърце. Да ти даде бог успехи и щастие! Само че, не бъди прекалено щедър с такива, които не го оценяват. Така само ги разваляш още повече.\n50. Номер 48, авторката съм. Много много бъркаш. Никога не бих объркана внимание на мъж, ако зная че е играч, дори напротив. В случая явно се подведох и вероятно ми се е искало това да е нещо специално и истинско, а не просто секс. Затова ме е яд на себе си, че го допуснах и сега страдам. Започна обаче като че ли дами минава, чувствам се все по-добре и сякаш си отварям очите за целия фалш и лъжи. Време беше :) Номер 47, смятам че моята ситуация се доближава до твоята, сякаш се радва че страдам, защото съм му казвала кои са нещата, които биха ме наранили и сякяш нарочно ги прави, или пък не е нарочно а просто не му дреме и не ми пука как се чувствам аз. Знаете ли колко малко и трябва на една жена, за да не я сравните със земята, когаго искате да я зарежете? Просто постъпете като хора, говорете и кажете честно, открито и откровено че не желаете да бъдете с нея ;) Само това, всяка уважаваща себе си жена, ще приеме и доводите и решението ви с достойнство :)\nСтига фалш, лъжи и игрички! Бъдете истински бе хора! Бъдете вие и заявете мнението си ясно и категорично, защото най-голямото страдание е да чакаш нещо или някого, без да знаеш намеренията му. :) Та това е от мен след месеци агония, накрая разбрах, че човека не ме иска - е пак не ми го каза директно, но и липсата на отговор е вид отговор, нали така. ;)\nБлагодаря ви хора, за подкрепата, пак съм аз, пак ми се живее и заобичах себе си, нали все някой трябва да ме обича такава каквато съм!\n51. 46, прав си, внимание се отделя само на определени.\n52. До 47 и Авторката:\nСвиквайте, че не сте специални и никой "играч" не ви е длъжен с нещо. Това, че не можете да сложите точката и да приемете нещата такива каквито са си е изцяло ваш проблем. Не обвинявайте другите, че не изпитват същото към вас. И не е зле да разберете, че секса е взаимно удоволстивие, а не някаква евентуална награда, за тези, които търсят нещо специално и истинско.\nПонеже авторката призовава за истински отношения без фалш, един въпрос към нея:\nКак би постъпила ако утре ти се лепне някой, който преди всичко не те привлича сексуално? Ще му признаеш ли това в самото начало, като бъдеш директна към него?\nИли ще го размотаваш с месеци и ще му даваш някакви фалшиви сигнали, само когато си в настроение за това? И ще си подхранваш егото с него, само когато имаш нужда от внимание? И накрая, когато онзи е безумно хлътнал, ще го отржеш с някое от добре познатите клишета?\nМисля, че всички четящи и пишещи тук знаем отговора. :D\nЗа добро или лошо светът е едно голямо огледало, в това число и отношенията между хората.\n53. Номер 52, никога не бих подвела някой умишлено и не играя игрички с хората, явно в това се корени и проблема ми ;) Ако харесвам някого сексуално, ще се постарая да разбере къде поставям границите. Нямам нужда да си четкам егото с никого\nКогато правя каквото и да е винаги се поставям на мястото на другия и се замислям как би се почувствал той. Обичам да правя неща, които правят хората щастливи и ги карат да се усмихват, ако не мога, поне се старая с действията да не наранявам никого! Съжалявам, че мислиш по този начин за хората /или само за жените/, но сигурно си имаш своите причини за това. Никой с нищо не ми е длъжен, просто смятам, че не е редно хората да те подвеждат умишлено или да се подиграват с чувствата ти за да се чувстват значими!\n54. Директно на въпроса: мъжете са играчи заради жените. Нищо повече. Ако мъжът не е играч, е обречен да е балък и всяка кукла с навирено носле да си изтрива в него краката, колкото и горещи и искрени чувства да има (по-точно, колкото по-силни чувства има, толкова повече си изтриват в него краката). Твоят човек е стрелян заек и знае, че ако се държи по друг начин, губи. А никой не иска цял живот да е губещ.


Автомобилни гуми Yokohama F720 145/65R15 72 Q | avtogumi.com\n• Зимна гума без шипове от трето поколение, в която е използвана технологията ZERUMA за разпределение на силиката и запазване на свойствата на каучуковата смес при ниски температури.\n• Вградените в състава микромехури спомагат за увеличаване на сцеплението в лед и сняг, подобряват здравината на блоковете и бързо разпръскват водата. При контакт с пътната настилка мехурите се пукат като създават празно пространство, което спомага за разрушаването на водния филм, получен между протектора и пътя, а събраната вода се оттича с въртенето на гумата.\n• Изключителен дизайн на протектора: четири канала с N-образни централни блокове подобряват страничното сцепление върху лед и заснежени повърхности и спомагат за разпръскването на водата; по-широк протектор за увеличаване на контактната стъпка; множеството вълнообразни прорези също увеличават степента на сцеплението; зигзагообразните канали изхвърлят успешно снега и водата изпод гумата и предотвратяват поднасяне и аквапланинг.


Ръст на чуждестранните туристи отчетоха в Белоградчик - Видин онлайн\nПетък, 09 Март 2012 16:45\nПовече от 68 хиляди човека са посетили културно-историческите обекти в община Белоградчик за изминалата година, съобщи за Радио “Фокус”- Видин главният уредник на Регионалния исторически музей там, Гинка Михайлова. Тя допълни, че се забелязва ръст на посещаемостта от чуждестранни туристи, които за 2011-та година са били над 14 хиляди.\nУредничката обяснява засиления интерес с широката реклама на Белоградчишките скали, предложени като едно от 100-те чудесата на света.\nДруг обект в община Белоградчик, който е изключително атрактивен за туристите е пещерата Магура, в която има рисунки на праисторически хора, добави Михайлова. Любопитното за пещерата е, че независимо от метеорологичните условия, температурата в нея през всеки сезон остава 12°.\nИнтерес за туристите представлява и Белоградчишката крепост, разположена сред скалите, която датира още от Античността, като е била пристроявана през Средновековието, а също и в първата половина на XIX век, разказа уредничката на музея.\nТова, което е уникално за Белоградчик е, че в местния Исторически музей могат да се видят експонирани предмети от едно от най-големите въстания, случили се на територията на Северозападна България, а именно въстанието от 1850-та година, обясни Михайлова.\nВъв връзка с разширения туристически интерес тя обясни, че от тази година предстои да започне предлагането на услугата „чуждоезиков екскурзовод”, която да задоволи нуждите на увеличаващия се брой чуждестранни туристи.\n68 хиляди човека\nкултурно историческите обекти


Блогът на assia :: Пещерата на сенките\n05.08.2010 13:11 - Пещерата на сенките\nПрочетен: 4355 Коментари: 0\tГласове:\nВ І част на този текст разгледахме как древния човек отъждествява пещерата с утроба и място на духовно новораждане и трансформация. Интересно е да се види съвременния вариант на синдрома на пещерата . Вероятно и днешният човек е склонен да се затвори в „пещера” и да търси трансформация или пъпна връв, към която да се прикачи /вж. І – част - Маара=пещера в някои райони на България, възхожда етимологически към „Ма-Реиа” от бухарски – „Място на Свещения Дух-Майка”/. Реализирайки се преимуществено и даже единствено в материалния свят, днешният човек рискува да се озове като затворник в своята пещера. Вместо да излезе трансформиран /към което се стреми древния духовен човек/ , той може да остане пленник и в някакъв смисъл мъртвороден за духовното, невидимо за него измерение. В този контекст е изключително подходящо да се спомене за „Мит за пещерата” на Платон. Анализирайки този мит можем да стигнем до заключението, че вариантите в преживяването на архетипа на пещерата не са зависими толкова от епохата, а по-скоро са проблем на степента на духовен просперитет на човека.\nНакратко Митът за сенките в пещерата е диалог между Платон и Главкон. Това е опит да се изобрази нагледно човешката природа според духовното виждане и невиждане. Разсъждава се над положението на оковани затворници в пещера, зад които гори огън. Затворниците виждат само сенките на преминаващите отзад фигури. Те чуват само ехото, а не истинското слово и лесно могат да се заблудят като свържат звуци с образи, които не кореспондират едни с други. Пита се как би реагирал едни от тези затворници, ако се освободи от веригите и разбере, че всичко, което е гледал до сега е недействително… Как гледането в самата светлина би го заслепило и причинило болка за очите му… Дали този човек не би се изкушил да се върне към онова, което гледа без напъване… Затова той ще трябва да погледне първо нещата чрез отражението им във водата, после небето нощем на лунна и звездна светлина, и най-накрая слънцето със собствената му светлина и собствената му среда, и така би разбрал, че то „управлява всичко във видимото пространство и е причина до известна степен за всичко онова, което неговите другари са виждали” /Платон, Държавата/. Какво би станало ако се завърне и реши да посвети останалите във видяното. Как биха реагирали тези, които са се превърнали в „познавачи” на образите-сенки и как ще понесат истината, че всъщност не познават реалните образи на нещата. Дали те не биха намразили и даже убили, този, който би им казал истината. Според Платон всеки, които иска да постъпва разумно в делата си трябва да види истинската светлина и „нейния владетел”, и такъв човек не би желал вече да се занимава с човешките работи, но винаги душата му ще се стреми нагоре, защото „това е естествено”….\nКартината на тези оковани затворници, втренчени в сенките на преминаващите предмети, задоволени от „сляпото” тълкование на самообявилите се за „посветени” в значението на нещата други затворници, се оказва много актуална и адекватна за съвремието ни. Втораченият в „големия екран” съвременен човек с промит от медиите мозък и възприятия, не се ли е оставил да бъде воден от също толкова слепи водачи. Той се отказва да приеме съществуването на друга реалност, в която да гледа живота „лице в лице” и в това съзерцаване да търси себе си и мястото си под Слънцето. Не са ли това, погълнатите от кривите образи на интернет пространството деца, които се изолират доброволно от реалността и подобието на всичко живо и реално. Проблемът е, че това оттласкване от заобикалящото не е духовно извисяване, а по-скоро доброволно оковаване пред тесния и размазан образ на призрачна нереалност, лишена от истинската светлината пещера без изход…\nАко се погледне на заобикалящата ни действителност като на отражение и бледо подобие на истинските реалности – то значи изходът е да се търсят първообразите. Да се търси измерението на абсолютната светлина, където всичко се вижда в действителният му образ и същност.\nПлатон говори за една първа стъпка на проглеждане за истинската светлина. Невъзможността да се види светлината в пълната й сила след продължителния престой сред сенките е неизбежна. Той препоръчва поглеждане в отражението на водата. Как може да се тълкува това „умиване на погледа - Св. Апостол Павел в І-то послание до църквата в Ефес говори за такава „умиваща” сила на Словото Божие /гл. 5, ст. 26 „водно умиване чрез словото”/. А в първото си посланието до Коринтяните /гл. 13:10-12/ той пише: „…до нейде знаем и до нейде пророчестваме, но когато дойде съвършеното знание, тогава това „до нейде” ще изчезне. Сега виждаме смътно като през огледало, а тогава – лице в лице”.\nТъждеството „слово-вода” отвежда към отношението „първообраз-отражение”.\nТова напомня за първия единствен за всички хора език, който били научили директно от Бог и поради това имали почти божествени потенциали. С този език Бог сътворил в началото света. В книга Битие от Библията се описва как Бог казва и нещата се появяват… След описанието на Сътворение на света на принципа „Бог каза и стана” следва противоречивото „…и земята беше пуста и неустроена…”. Този първи етап на Сътворението чрез Словото явно е самата концепция и мислима визия за нещата, които ще се появят в последствие. Интересен в контекста на това изследване е следващият етап в Сътворението „…и Дух се носеше над ВОДИТЕ…”. Тук отново се появява „водата” като преход между първообразите и следващия етап на материализирането им и придобиването на земно проявление. В сборника „Тракийските послания”, ІІ-послание на Мелхиседек гл. 5:7-12 четем: „Понеже братя, вие знаете какво каза сам Господ в Словото си: „Аз съм Алфа и Омега”, което на езика, на който го казал беше „Пата” и „Айн”, сиреч „Устата” и „Окото”, т.е. Словото устно и образно, началото и краят. А това е още по-голяма тайна!” .\nТа човеците „в началото” владеели този божествен език и творческата му сила, но поради възгордяването си, при т.нар. вавилонско стълпотворение, когато решили да се приравнят с Бога – били наказани с разбъркване на езиците. Може би загубата на този дар се изразява в това, че сега човекът вече разчита на тълкувания според разбирането на собствения си език и в това постепенно губи знанието за чистите същности. Интересно е, че последните открития около първата писменост на земята - тракийската установяват, че именно образното слово ,предхожда фонетичните записи на думите /”Тракийското писмо декодирано”- 1, 2, 3, д-р Стефан Гайд/. Т.е. първата реч е печат на самите същности, каквито са, а следващият етап в речта е тълкование и различно назоваване на едно и също нещо, в зависимост от възприятията на групата, която го наблюдава и назовава според нивото си, интелектуално, духовно или социално.\nЗа това Изначално Слово, чрез което е сътворено всичко съществуващо, говори Св. Апостол Йоан: „В началото беше словото и Словото беше у Бога и Бог беше Словото… Всичко чрез него стана и без него не е станало нито едно от онова, което е станало…”. Той казва също: „Бог е светлина и в Него няма никаква тъмнина”. Тоест абсолютната светлина - това е Въплътеното Божествено Слово – Исус. Духовният човек се стреми да вижда във всяко нещо не просто материя, но духовна същност. Така той може да се доближи до първообразите, до самия Бог, чрез който всичко е изречено, който е Абсолютната Светлина, която може би визира и Платон в мита си.\nЗаради „Митът за пещерата” Платон е обявен за един от християнските пророци. Слизането на Исус Христос на земята и начина по който е убит от фарисеите, как те се считали себе си за посветени в тайните на битието, а всъщност се оказали „слепи водачи” спрямо Истината, която ги посетила, но те не разпознали, това е почти буквално изпълнение на разиграваните ситуации в мита. Духовното просветление, постигащо тези, които приемат словата му, е подпечатано от знамението, което се случва с Апостол Павел. Той от ревностен фарисей след временно ослепяване, проглежда истински и се обръща в един от най-силните Христови Апостоли.\nСъщата идея за подражание на първообрази е и в основата на богатата фолклорна обредност. Тя изобилства от заклинателни формули от типа „както е… така е”. Всеки обреден предмет и символ отвежда към първообраз от отвъдното измерение. Специфично за празничната обредност у много народи е, че тя обхваща почти половината от годишния цикъл. Според Мирча Елиаде това е „носталгия по началото”, стремеж да се върнеш към сакралното време и пространство, „повторение на митичния прецедент” /Ив. Маразов/.\nВ съвременните християнски практики също се наблюдава такава образна обредност. Интересно е и, че в духовната си трансформация, вярващият преминава през точно тези фази на „проглеждане”, както при Платон. Първоначалното осъзнаване на „духовната слепота” се последва от ВОДНО кръщение. След това при изпълване със Словото чрез изучаване на Свещените Писания се стига да етапа на кръщение с „Дух и огън”. В Евангелие на Св. Матей, гл. 3-11 се предават думите на Св. Йоан Кръстител: „ Аз ви кръщавам с вода, за покаяние, но Оня, който иде подире ми е по-силен от мене…Той ще ви кръсти в Дух Свети и с огън”. Последната най-висша трансформация за практикуващия християнин е кръщението със Св. Дух, чрез което вече може да се гледа „лице в лице” Божеството.\nВреме е човекът да излезе на Слънце, да си умие очите и да се освободи от оковите на собствените си ограничения. Да вдигне поглед от екрана на телевизора, от монитора на компютъра, от дисплея на GSM си…\nКак може да се обобщят накратко всички нахвърляни дотук факти и цитати… Първият извод, които се налага е, че натрупващите се хилядолетия в развитието на човешката цивилизация са удължили неимоверно пътя между отражението и Божествения първообраз, между Алфа и Омега Словото. Човекът се е озовал много надълбоко в пещерата на вътрешните си преживявания и слънчевият лъч едва достига до него, за да му подскаже, че изход има… Но както казва Платон – стремежът към Светлината е изконен, „защото това е естествено”. С помощта на всички стигнали до нас Свещени писания /на плочици от глина, на хартия, въплътени в самите творения на природата/ всеки търсещ може да „умие” очите си. Да се научи кой образ на кое от Божествената същност отговаря и така да стигне до етапа да погледне самото Слънце и да се върне в заветния Едем, където човекът говори на един език с Бог в хармонията на присъствието Му.\nЗА БОГДАН БОГДАНОВ: СЪС И БЕЗ ЕМОЦИИ?\nВреме е за малко мъдрост\nПещерата - гроб или утроба


Gullmarsstrand Hotell & Konferens - НАЙ-НИСКИ ЦЕНИ от agoda.com\nВиж всички 5 места за настаняване в Фискебекскил.\nStrandvagen 2-14, Fiskebackskil, Фискебекскил, Швеция - Покажи на картата\nСгушен в сърцето на Fiskebackskil, Gullmarsstrand Hotell & Konferens е идеалното място, от което можете да започнете Вашето приключение в Фискебекскил. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Gullmarsstrand Hotell & Konferens Ви осигурява възможно най-комфортния престой. За удобството и комфорта на гостите хотелът осигурява безплатен WiFi достъп във всички стаи, съоръжения за инвалиди, съхраняване на багаж, паркинг, ресторант.\nНасладете се на висококачествените удобства по време на престоя си тук. В някои стаи са на разположение отопление, бюро, телефон, телевизор, телевизор с LCD/плазмен екран, които ще помогнат на гостите да релаксират след дългия ден. Хотелските съоръжения като частен плаж, фитнес зала, сауна, голф игрище (в радиус от 3 км), масаж са идеално място за почивка след тежък и уморителен ден. Gullmarsstrand Hotell & Konferens е добър избор за всички посетители на Фискебекскил, защото предлага спокойствие и безпроблемен престой.\nВсички типове туристи (261) Двойка (164) Самостоятелно пътуващ (33) Семейство с малки деца (19) Семейство с големи деца (16) Група (29)


Жорж Санд – Портрети.\nPosted in Ж, С\nистинско име: Амандин Орор Люсил Дюпен, по мъж баронеса Дюдеван\nродена: 1 юли 1804 г. в Париж, Франция\nпочинала: 8 юни 1876 г. в Ноан, Франция, на 71 г.\nпогребана във: Франция\nжанрове: роман, драма\nдебютни творби: Rose et Blanche (1831)\nбаща: Мориц Дюпен\nсъпруг: Казимир Дюдеван\nЖорж Санд (на френски: George Sand) е френска писателка, автор на многобройни романи, разкази, повести, пиеси и журналистически текстове. Изборът ѝ на мъжки псевдоним, носенето в обществото на мъжки дрехи и разводът ѝ допринасят за скандалният ѝ за епохата образ.\nБиография и личен живот\nЖорж Санд е литературният псевдоним на Амандин Орор (Аврора) Люсил Дюпен (Amandine Aurore Lucile Dupin), по мъж баронеса Дюдеван.\nТя е родена на 1 юли 1804 г. Правнучка е на маршал Морис Саксонски.\nОт връзката на маршала с любовницата му актриса се ражда бабата на писателката – Аврора. Аврора Саксонска се омъжва за богатия граф Хоторн, който скоро след женитбата им е убит на дуел. Тогава тя се запознава с чиновник от финансовото министерство – порядъчния мосю Дюпен, вече на години, но възпитан и високообразован. Той е на 60 години, когато се жени за 30-годишната красавица. Бракът им е щастлив. Ражда им се момченце, кръстено на дядо си – Мориц. В бурните Наполеонови времена той тайно се жени за жена с леко поведение. Като офицер, печели твърде малко и майка му издържа семейството. Именно в това семейство се ражда Амандин Орор Люсил Дюпен.\nБаща ѝ Мориц умира рано и тя остава под попечителството на баба си и майка си. През цялото време Орор става свидетел на непрестанните им скандали. Бабата Аврора натяквала често на майка ѝ нейното срамно минало. Момиченцето често плачело нощем, прегърнало страдаща си майка.\nНа 16 години Орор е изпратена да учи в манастир, а едва 18-годишна вече е омъжена за младия поручик от артилерията Казимир Дюдеван, незаконен син на полковник, барон, от когото не наследява нито титлата, нито състояние.\nБащата платил за сватбата, а семейството се настанява в наследеното от бабата на Орор имение със замък Ноан (на 290 км от Париж). Първите години от брака са щастливи. Раждат се син и дъщеря – Мориц и Соланж, които Орор истински обожава. Тя им шие, макар да е слаба шивачка, грижи се за домакинството, макар да няма никакъв опит, и се опитва да бъде добра съпруга. Нестабилните финанси на семейството обаче стават повод за раздори между съпрузите. За да запълни семейния бюджет, Орор започва да превежда чужди произведения и написва роман, който обаче хвърля в огъня, когато осъзнава многобройните му недостатъци.\nПроблемите в семейството обаче се задълбочават и Орор се премества да живее в Париж с дъщеря си. За да пести пари, жената се отказва от скъпите женски рокли и започва да носи мъжки костюм, който освен това ѝ дава удобството да се движи свободно в града. Орор допълва костюма с дълго сиво палто, филцова шапка и мъжки ботуши. Обядва за франк, пере си дрехите сама, общува с детето си. Връща се в имението Ноан само за няколко месеца през лятото, за да вижда сина си. Така се среща често и с мащехата на съпруга си. Когато възрастната дама разбира, че Орор възнамерява да пише романи, забранява името Дюдеван да се появява на корица на книга. Орор обещава да изпълни тази молба.\nЗапочва да се нарича Жорж Санд – същото име използва и като литературен псевдоним. През пролетта на 1832 г. е публикуван вторият ѝ роман „Индиана”, посрещнат от читателите и критиката радушно.\nНо обществото в Париж е против свободолюбивото поведение на Санд. Наричат я непостоянна и безсърдечна, често клюкарят, че е лесбийка или в най-добрия случай бисексуална, укоряват я, че има потиснат майчински инстинкт, който я кара да избира за любовници по-млади мъже.\nЗа разлика от „порядъчните дами”, Жорж Санд пуши много и движенията ѝ са резки и поривисти. Мъжете са привлечени от интелекта и жизнерадостта ѝ.\nПървият мъж след съпруга ѝ, който попада в живота на Жорж, е младият писател Жул Сандо. Но още преди да се запознае с него, писателката е влюбена платонично в неназован мъж (предполага се, че това е Орелиен Сез, с когото Санд се запознава по време на пътуване в Пиренеите), към когото изпитва романтични чувства, още докато живеела в Ноан. Цялата ѝ любов обаче е затворена в пламенната им кореспонденция. Когато мъжът пожелава да преминат към по-реални отношения отвъд духовната връзка, Жорж го съветва да потърси другаде това, което тя – като примерна съпруга – не може да му даде. Така приключва първата ѝ любов.\nПортрет на Жорж Санд от Огюст Шарпантие, 1835 г.\nЕдва по-късно се появява Жул Сандо, по-млад от Орор със 7 години, аристократично изглеждащ студент. Той я насърчава да пише не само лични дневници и писма, но и да публикува роман. Двамата заедно пишат първия ѝ роман „Роз и Бланш“, който излиза през 1831 г. под псевдонима Ж. Санд.\nЛюбовната връзка между Санд и Сандо е краткотрайна (раздялата им е описана в романа на Санд „Фердинанд“), но тя е истинско прераждане за Орор. Дава ѝ не само името, под което ще остане в историята, но и увереността, че може да бъде писател. Цял живот след това Жорж Санд се бори за правото на жените да бъдат автори, да имат свободата да пишат и да бъдат финансово независими. Ражда се истински феномен – младата писателка започва да се облича само в мъжки костюми, да пуши пури и дори да направи немислимото – да поиска развод.\nИзвестно време Жорж Санд се среща с писателя Проспер Мериме, към когото не изпитва никакви чувства. Затова връзката ѝ с него е по-скоро неуспешен експеримент – чисто сексуална, без истинско себеотдаване. Но много от любовниците ѝ така и не разбират, че Орор става страстна само, ако истински обича мъжа до себе си. Така се ражда легендата за нейната фригидност, разпространявана от отхвърлените любовници.\nСледващата любов на Жорж е друг писател – Алфред дьо Мюсе. Общ приятел настоява да ги запознае, но Санд отказва, мислейки си, че намиращият се на върха на славата си Мюсе е твърде екстравагантен за нея. По това време тя вече е издала четири романа и името ѝ означава много в литературните среди. Жорж започва да трупа състояние и това ѝ позволява да се чувства по-спокойна в компанията на по-заможни хора. Първата ѝ среща с Дьо Мюсе е като избухване на пожар – тя харесва по-младия от нея с 6 години, слаб, със светли вълнисти коси и много остроумен писател.\nСъвременниците ѝ не успяват да стигнат до единодушно мнение дали Жорж Санд е красива. За някои е прелестна, други я смятат за отвратителна. Самата тя се счита за грозна, като твърди, че ѝ липсва грацията, която понякога замества красотата. Описват я като невисока, набита, с мрачно изражение, големи разсеяни очи, жълтеникава кожа и ранни бръчки по шията. Само ръцете ѝ всички смятат за красиви. Но Дьо Мюсе я описва съвсем различно. Той я вижда за пръв път, облечена в рокля. Съзира изящество, което никой не му е подсказал, че тя притежава. Вижда младост в лицето ѝ и блясък в очите. Но най-голямо впечатление му прави интелигентното ѝ излъчване. По-късно Мюсе разказва колко се е променил под влиянието на Жорж и че никога не е изпитвал подобно възторжено щастие и такива пристъпи на любов, както по време на връзката си с нея.\nКогато започва романа си с Дьо Мюсе, Орор е вече разведена. Затова връзката им е открита и двамата се виждат често. Скоро обаче се проявяват всички комплекси на Дьо Мюсе, капризите му стават твърде много, настроенията му бързо се сменят. Започват да го преследват халюцинации, при които той губи съзнание и си говори с духове. Става непоносимо и за двамата.\nЗа да заздравят връзката си, те заминават за Венеция, където отсядат в най-елегантния хотел. Но вместо да открият любовта отново, тя изстива окончателно. Започват скандали, които траят по цели дни и нощи. Мюсе спира да пише, но Жорж сякаш е заредена с неизчерпаема енергия. Често след безсънна нощ, минала в крясъци, тя сяда да пише, за да осигури пари и за двамата. Мюсе се разболява тежко, лекарите подозират възпаление на мозъка. И тогава се появява 26-годишният лекар Пиетро Паджело. Съвместната борба за живота на поета сближава Жорж и лекаря, затова той остава в живота на двойката, дори след като Дьо Мюсе вече е излекуван.\nСкоро след това Жорж Санд, Алфред дьо Мюсе и Пиетро Паджело заминават за Париж. Там лекарят се чувства не на мястото си. Тройката се разпада. Мюсе заминава за Баден Баден, Жорж се връща в имението си в Ноан, а Паджело – във Венеция. Продължава обаче пламенната им кореспонденция, в която Дьо Мюсе често заплашва да умре от любов.\nЗатова се събират отново и кошмарът се подновява. Скоро скъсват завинаги и дълго се освобождават от горчилката, като я претворяват в литературните си произведения.\nСлед раздялата им около 1835 г. Жорж живее с адвоката Мишел дьо Бурж. През 1836 г. на прием среща страдащия от скорошна любовна раздяла Фредерик Шопен, който импровизирал на пианото. Когато вдига очи, той вижда, че до него стои дама, облечена непретенциозно, ухаеща на теменужки. Представена е на композитора от Ференц Лист. Шопен, който бил чувал за Жорж Санд, остава поласкан, но съвършено спокоен – при първата среща в него не трепва нищо. Той дори не харесва знаменитата писателка.\nЖорж Санд и Фредерик Шопен през 1838 г., двоен портрет, нарисуван от Йожен Дьолакроа\nНо Жорж Санд вече си е поставила за цел да омае младия поляк. И успява – прочутата им връзка започва през 1838 г. Двамата заедно заминават за остров Майорка. И историята с Дьо Мюсе се повтаря. Шопен показва първите признаци на туберкулоза и Санд се отегчава. Младият красавец се превръща в болен, капризен и раздразнителен спътник. Но вече е твърде привързан към нея, за да се разделят безболезнено. Тогава, за да го откъсне от себе си, Жорж пише романа „Зима в Майорка“ (1855), в който вплита техните образи. Героят, подобен на Шопен, е описан с всички възможни недостатъци. Писателката се надява, че това ще накара композитора да скъса с нея. Но той все още вярва, че може да върне невъзвратимото. Живеят заедно 10 години – до 1848, преди да се разделят. Шопен умира в Париж от туберкулоза през 1849 г. – едва 39-годишен.\nСред любовниците на Жорж Санд е и гравьорът Александър Дамиен Мансо, който се запознава с нея, когато е едва 32-годишен, докато тя вече е на 45. Живеят заедно 15 години. След това наред е художникът Шарл Маршал, когото Санд наричала „моето дебело дете”. Когато се срещнат, Маршал е на 39, а Санд – на 60 години.\nИма слухове и за връзки с други мъже, като критика Гюстав Планше, който веднъж дори предизвиква на дуел друг критик, който не се отнесъл с достатъчно уважение към поредния роман на Санд. Връзките ѝ с жени също са само в сферата на предположенията, въпреки писмата, пълни с нежна еротика, които тя пише на близката си приятелка Мари Дорвал.\nВ продължение на 40 години Жорж Санд пише неуморно и създава над 100 произведения. Много от по-слабите ѝ романи вече са забравени, но най-добрите ѝ книги все още покоряват читателя със силата на чувствата и благородството на мисълта на тази странна за времето си, но необикновена, страстна и талантлива жена.\nLettres d’un voyageur (1934-37)\nContes d’une grand’mère (1873)\nЦитати от Жорж Санд\nЖените обичат винаги. Когато Земята се изплъзва от тях, те се скриват в Рая.\nИма само едно-единствено щастие в живота – да обичаш и да бъдеш обичан.\nЖивотът прилича на роман много повече, отколкото романите приличат на живота.\nПризванието на артиста е да изпраща светлина в човешкото сърце.\nНе можем да откъснем и една страница от своя живот, но можем да хвърлим цялата книга в огъня.\nпо мотиви от статията Любовите на Жорж Санд, която загърби роклите за мъжки костюми\n← Александър Дюма-син\nБенито Мусолини →


В Англия обсъждат мачовете да са по-къси от 90 минути | Клуб 'Z'\nЦелта остава подновяване на сезона в началото на юни\nпоследна редакция 05.05, 16:35 ч.\nЕдно от изконните правила на футбола може да се промени в Англия, ако се стигне до споразумение сезонът да се доиграе. Има предложение поне в този шампионат мачовете да са по-къси от 90 минути, като ще се намали времетраенето на двете полувремена.\nЗа това призна шефът на Асоциацията на професионалните футболисти Гордън Тейлър пред "Би Би Си радио 4".\nЦелите на временната промяна са две - първо, ще се намали рискът от контузии и преумора, тъй като се очертава натоварен график с мачове през няколко дни, и то след пауза от вече два месеца без тренировки. Второ - намалява се опасността от повече контакти, а оттам и от зараза.\nПоне така считат футболни и здравни функционери, които участват в "Проект рестарт", имащ за цел сезонът да бъде доигран, макар и пред празни трибуни.\n"Трябва да почакаме и да видим, казва Тейлър, вече си е спечелил лоша обществена слава с открития апел играчите да не намаляват заплатите си. - Говорим за протокол, по който ще играем. Има много предложения и идеи. Като например повече смени, полувремената да не са по 45 минути, а по-малко, неутрални стадиони... Много са нещата."\n"Ще дадем възможност на мениджърите, треньорите и играчите да се изкажат по тези предложения, продължава босът. - Има много възможности. В идеалния случай човек иска да запази интегритета на състезанието. Да си домакин и да гостуваш, да имаше същия състав като преди прекъсването... Но преди всичко основният казус е какво ще ни струва и докога сезонът да бъде доигран. И най-важното - това да стане безопасно."\nПрез миналата седмица стана ясно, че ако въобще Висшата лига бъде подновена, това ще стане на 12 "неутрални" стадиона и без публика. Изискването е те да са извън натоварените градски части. И още - играчите ще идват на тренировка и мач, облечени по екип, ще се перат вкъщи, няма да се къпят и хранят заедно, ако клубът иска да им достави храна, това ще става по определен начин и т.н., и т.н. Ще се правят чести тестове.\nТейлър се спира и на думите на аса на "Манчестър Сити" Серхио Агуеро, който заяви в интервю за тв канал в родината си, че много играчи в Премиърлийг се страхуват да се върнат в отборите си и отново да играят футбол. Шефът обяснява, че за да се избегне този страх, футболистите ще бъдат информирани (ако вече не са) какви са рисковете и как могат да се предпазят. И същевременно се вземат мерки да се чувстват в безопасност.\nТейлър признава, че целта остава подновяване в началото на юни, като заложената засега дата е 8-и. Като начало обаче отборите трябва постепенно да подновят тренировки и те се надяват да получат разрешение за това в края на тази седмица.\nА преди дни ФИФА излезе с решение до идното лято отборите да могат да правят по пет смени вместо сегашните три, като да имат право и на шеста при продължения и дузпи. Предстои Международният борд, който се занимава с правилата, да го одобри.\nОбмисля се също така на футболистите да се забрани да плюят по време на мач.\nВисша лига, Гордън Тейлър, Англия, подновяване, коронавирус, стадиони, полувремена, времетраене\nPermalink Submitted by Василена Петрова on Tue, 05/05/2020 - 15:56\nе какъв е смисълът да са по-къси?! или мач като мач, или нищо.


Home\t/ Без категория / Реализирайте очакванията си с нашите зъбни импланти цени\nПокупката на зъбни импланти цени днес\nТези дни пазарът поднася множество и специални зъбни импланти цени, които удовлетворяват специфичните искания и потребности на купувачите. Пазарът на зъбни импланти цени в този момент е напълно всеобхватен. Колкото по-желани са конкретени зъбни импланти цени, толкова по-предоставяни ще са те. Ние сме фирма, която залага на качеството на всички наши зъбни импланти цени и не го заличава с цената.\nСтремглавото развитие на пазара ще доведе до стемително развиване на всички наши зъбни импланти цени\nВ нашето съвремие в търговските обекти и онлайн несъмнено ще можете да се сдобиете с всичко онова, което желаете. Предпочитайки интернет пазара в маркета ти, вие вече знаете, че можете да разполагате с много добър съюзник, които ще ви предостави най-добрите зъбни импланти цени които съществуватСъвремието ни ни тласка към това ежеминутно да откриваме все по-модерни възможности за подобряване всеки един от нашите зъбни импланти цени, за иновирането им – в следствие на това влагайки в нас, вие влагате в съвременното, новото или казано с други думи – най-доброто.\nНаправете своя ден по-стойностен с нашите предоставяните от нас зъбни импланти цени\nНие предлагаме различни зъбни импланти цени, които сме съобразили с характерните нужди, които потребителят има. Без значение дали се задава специално събитие, за да закупите от нашите зъбни импланти цени, или единствено желаете направите по-радостен своя ден посредством нещо висококачествено, ние ще бъдем тук да сме съдействието, от което имате нужда. Всеки един от нашите зъбни импланти цени, които ще ви предоставим, са специфични именно заради това, че ви подхождат.\nРискувайте с бързо развиващи се зъбни импланти цени с нас\nПредставените от нас зъбни импланти цени винаги се усъвършенстват в крак с времето. В обстоятелства, в които пазарът се оптимизира доста активно, в магазина ни целим да задържим темпото си на прогрес и непрекъснато да усъвършенстваме всичко, което правим за вас. За фирмата ни е основно да пазим нивото, което избралите нас потребители срещат и избират при нас, за да бъдем в крак с новите възможности и оптимизациите, които съвремието очаква от нас.\nПри условие, че цялата база зъбни импланти цени, които присъстват на пазара са уникални, това означава, че артикулите са впечатляващи, привлекателни и актуални. Неповторимостта на предоставените от нас зъбни импланти цени следствие от дълготрайността на качеството и практичността им, на иновативната им страна и на това, че произведените от нас артикули са изключителни. Спрете се на иновацията, която ви отива, с нашия онлайн магазин.\nМногообразието от зъбни импланти цени, които продаваме, са в синхрон с новите тенденции и неминуемо ще съответсват на високите ви критерии. Да бъдеш в унисон с модерното е качество, налично във всеки един човек, но е достатъчен дори и само някакъв миниатюрен елемент, за да се демонстрира то по-истински. Открийте най-високото качество при нас, тъй като ние сме най-ценният спътник непрекъснато до вас.\nНашите зъбни импланти цени са най-страхотните в този бранш\nДоверявайки ни се, вие ще бъдете в крак с модерните опции и паралелно с това креативни и изключителни. Ние сме уверени, че полагаме немалко количество желание и усилия, за да си тръгнат спрелите се на нас купувачи с добри отзиви от нас. Спирайки се именно на нашия екип, вие инвестирате в своя живот и в всеки ваш ден. Залагайки на нас, вие реално изразходвате по-малко време, сили и търсене, а се сдобивате с най-качественото.\nДа приключим по този начин за нашите зъбни импланти цени\nВсички зъбни импланти цени, които подбирате, са ви полезни. Ние не правим компромис с качеството в полза на цената. В нашата фирма ние постоянно се стараем да има равенство между всичко това, от което имате нужда и е полезно. Доверете ни се и няма да направите грешка. Нашият магазин е безценен съюзник, който всеки би трябвало да държи на своя страна.\nюни 22, 2020 в 12:41 am


Почувствайте вкуса на почивката! | За един по-щастлив и по-успешен живот!\nПочувствайте вкуса на почивката!\nПубликувано на октомври 5, 2017, 1:06 pm от Анелия Стоилова\nЕсента дойде, след нея ще е зимата, а с тях спомените за отминалата почивка все повече ще избледняват. Върнете се в приятните усещания с „вкусни“ козметични аромати.\n1. С вкус на грозде.\nМаслото от семките на гроздето са наситени от най-полезните групи растителни флавоноиди, които са със силно антиоксидантно действие. Екстрактът от гроздове семе, се смята за едно от най-мощните средства срещу следите на времето. Според специалистите антиоксидантната му сила е 20 пъти по-голяма от витамин С и 50 пъти по-голяма от тази на витамин Е. От друга страната растителните флавоноиди допринасят за поддържането на витамин С в клетките, повишават се здравината на кръвоносните съдове, бори се със свободните радикали. Не е за подценяване, че и предпазва колагена от разрушаване. А полифенолите, които се съдържат в гроздовите семки, са ефикасно средтсво срещу стареенето на кожата. „Екстрактът на младостта“, който се съдържа в бялото грозе е в състояние да сбъдне мечтата на всяка жена да достави 30 биологични активни съставки, реструктуриращи и антистрес агенти, провитамини и минерали. Гроздето се използва и в парфюмерийната индустрия, защото ароматът му създава деликатно усещане за изтънченост.\n2. С вкус на цитрус.\nЦитрусовите плодове са едни от най-използваните в козметиката. Всички те съдържат лимонена киселина, захар, минеали, витамини и каротин. Едно от най-важните им качества е да бъдат защитник на имунната система, а голямото съдържание на антиоксиданти ги прави първенци в борбата с процесите на стареене. Най-предпочитани са портокалът и грейпфрутът. В парфюмерията се използва заради аромата, който е неповторим и пресъздава екзотиката на далечните страни.\n3. С вкус на диня.\nДинята се използва, заради голямото съдържание на вода в нея, което предпазва от дехидратация и избистря тена.\n4. С вкус на какао.\nМаслото от какао се получава от плода на дървото Theobroma Cacao, растящо в Африка. Извлича се от вътрешността на ядките и се пречиства, за да се получи бяло масло. То е в твърдо състояние при стайна температура и се разтопява лесно при контакт с кожата. Често се съчетава с масло от шеа, като тази комбинация е особено подходяща за по-суха кожа.\n5. С аромат на цветя.\nЕкстрактите от цветовете на различни цветя отдавна се използват в козметиката. Магнолията и водната лилия осигуряват дълбоха хидратация на кожата на лицето.\nЦветята са най-нежния и приятен начин за изразяване на емоциите. Обич, съблазняване, страст…всеки аромат на цветя обостря сетивата и предизвикват и най-дълбоко стаените емоции. Именно заради това са задължителна част в парфюмерийната промишленост.\nИ ако козметиката или парфюмът, които използвате, не ви дават това усещане за лято и почивка, то:\nЗатворете очи…поемете дълбоко дъх и се пренесете на любимото си място. Усетете аромата му, чийте звуците и се наслаждавайте. 5 минути на ден, ще са ви напълно достатъчни, за да забравите за умората и напрежението през деня.\nNo comments yet Categories: Красота Етикети:красота\n← Диета с банани и лимони\nНе вярвам в… →


Вавринка свърши задачата си срещу Вердаско, без да впечатлява – TennisKafe\nВавринка свърши задачата си срещу Вердаско, без да впечатлява\n22:59 - август 30, 2016, от Boris Strijlev\nСтан Вавринка – Фернандо Вердаско 7-6(4) 6-4 6-4\nСтан Вавринка не впечатли, но стори достатъчно, за да вземе реванш от Фернандо Вердаско за загубата на Куинс по-рано през сезона. Швейцарецът се наложи със 7-6(4) 6-4 6-4 в първи кръг на US Open.\nИграта бе накъсана през повечето време и двамата редуваха блестящи уинъри с непредизвикани грешки. Вердаско бе по-близо до пробив в първия сет, но изпусна общо три брейкбола в три различни гейма. В тайбрека двамата реализириха общо осем минипробива, но Вавринка съумя да го измъкне със 7-4 точки, след като любимият форхенд предаде испанеца.\nОттам нататък психологическото предимство вече бе на страната на двукратния шампион в турнири от Големия Шлем и с по един брейк той спечели и следващите два сета.\n„Знаех, че ще бъде труден мач, Фернандо е един от неприятните съперници за първи кръг – сподели Вавринка след края на срещата. – Играх добре, опитвах се да бъде агресивен, да не му давам време за реакция и да го накарам да тича. Миксирах сервиса си, а той имаше проблеми с по-бавните ми начални удари, които умишлено използвах. Алекс Кореча ми даде този съвет.“\nСледващият противник на Стан ще бъде Денис Кудла или Алесандро Джианези.\nДва отказа белязаха днешния ден. Никола Маю водеше с 2-0 сета, когато опонентът му Филип Колшрайбер реши да стисне ръката му при резултат 6-3 7-5 1-0. Френският специалист на бързи настилки очаква Пол-Анри Матьо, разгромил Кристиян Харисън с 6-0 6-2 6-1.\nАлександър Долгополов също се отказа срещу Давид Ферер още в първия сет на мача им при резултат 5-6. По този начин ветеранът от Испания намери място в следващата фаза, където ще се изправи срещу Фабио Фонини или Теймураз Габашвили.\nЯнко Типсаревич напомни за славните си дни с изненадващ успех над героя от Уимбълдън Сам Куери със 7-6(4) 6-7(0) 6-3 6-3. Пабло Кареньо Буста е следващият опонент на сърбина.\nЕтикети:US Open, стан вавринка, фернандо вердаско, янко типсаревич


Грешките, които всяка домакиня допуска при затопляне на храната\nГрешките, които всяка домакиня допуска при затопляне...\n06.04.2021 11:21 2225\nВ забързаното ежедневие приготвянето на по-голямо количество храна е голямо удобство за всяка домакиня. Но често допускаме грешки при нейното затопляне.\n1. Недостатъчно висока температура при затопляне на храната\nЗатоплянето на храната трябва да се осъществява на висока температура, за да се премахнат опасните бактерии. Подгряването на сосове и супи е задължително да се осъществява при точка на кипене.\nКогато използвате микровълновата фурна за претопляне, равномерното нагряване е от ключово значение за гарантиране на безопасността на храната. За целта е добре да заложите на фурна, която има опция за равномерно затопляне.\n2. Неколкократно претопляне на храната за период от няколко дни\nГотовите ястия могат да се съхраняват в хладилник от три до пет дни, а във фризера до четири месеца. След изтичането на този срок храната не трябва да се затопля повторно и да се консумира.\n3. Съхраняване в прекалено топъл хладилник\nСпри да изхвърляш храна! Ето няколко съвета как да намалиш прахосването й\nХубаво е да готвим толкова храна, колкото можем да изядем. Истината е обаче, че понякога това не се получава. Може би готвите единствен...\nМного домакини не обръщат внимание на температурния режим на хладилника си. Запознайте се с инструкциите, приложени от производителя и задайте правилната температура на уреда, за да избегнете риска от стомашни неразположения в резултат от неправилното съхранение на храната. Ако храната се съхранява при неправилен температурен режим, дори и да я затоплите правилно, това няма да ви спести проблемите след това.\n4. Комбинирано замърсяване в микровълновата фурна\nАко използвате микровълновата фурна за размразяване на месо, в нея остават бактерии, които след това прилепват към храната, която затопляте. Решението е да почиствате старателно фурната след всяко размразяване на месо в нея.\nНикой не предполага, че това е причината да има бели и кафяви яйца\nНикога не правете това нещо при фризьора си, ако не искате...\nВижте на колко години изглеждате\nДръжте парите си ТУК и те ще се умножават\nСъстои се премиерата на българския игрален ... 160\nКой има имен ден днес, 18 април ... 391\nКорнелия Нинова: Едно от най-важните неща ... 513\nТрикове за бързо и лесно почистване на прозорците ... 1885\nПлевнелиев: "Има такъв народ" са политически ... 1223\nКоментар №1 на седмицата: Слави Трифонов... 31079\nКоментар №3 на седмицата: Краткият път от... 3204\nБайдън направи пълен обрат в Черно море и наложи... 2790\nПротестиращите вече ще се събират всеки четвъртък... 2429\nПуснаха убиец и изнасилвач след почти 40 години... 1996\nНовините: Най-важното за деня, 17 април... 1413\nПлевнелиев: "Има такъв народ" са политически... 1231\nКорнелия Нинова: Ще подкрепим "Има такъв... 1200\nПочиналите от COVID-19 в света надхвърлиха... 1092\nВеликобритания замълча за минута в чест на... 1078\nПроф. Кантарджиев счита, че нощните заведения... 1048


Общински съветници в Царево с тревога за съдбата на историческия кораб „Горянин“, захвърлен на тротоар: Жалко е - Новини от Бургас и региона\nОбщински съветници в Царево с тревога за съдбата на историческия кораб „Горянин“, захвърлен на тротоар: Жалко е\nОбщински съветници от опозицията в местния парламент в Царево изразиха тревога за съдбата на кораба „Горянин“, свъзран с историята на морското дело в града. Неговите останки в момента са жалка гледка. Темата беше повдигната на и след последното заседание на Общинския съвет.\n„Виждате ли останките от историческия за Царево кораб „Горянин“! Може Вие да го виждате, но мога да кажа, че след заседанието на Общинският съвет стана ясно, че кметът Лапчев го вижда и е сигурен, че корабът се съхранява в общински имот. Постъпи питане от колегата Димитър Гочев до кмета Лапчев каква е съдбата на кораба! Кметът си позволи най-нагло да излъже целият Общински съвет, че корабът е съхранен в общинска база. Явно кметът смята, че тротоарът в близост до Морската градина на Царево е общинската база . Жалко е такова поведение!“, коментира общинският съветник от Движение „Гергьовден“ Емил Пейчев.\nСъзаването на кораба „Горянин“ е забележително постижение на българското, местно корабостроително изкуство, неразривно свързано със създаването и развитието на корабостроителницата на Странджанския районен горски кооперативен съюз в Царево. Историята на кораба е разказана от Царево, Инфо – ВИЖТЕ ТУК.


Феновете са в ужас! Джъстин Бийбър прекрати неочаквано турнето си\nЕлза Парини | 25 юли, 17:28 | прочетена: 3892\nЗдравословно състояние или любовен роман са в дъното на проблема\nДжъстин Бийбър е отменил оставащите 14 концерта от световното си турне в подкрепа на албума си Purpose заради „непредвидени обстоятелства“, предаде Ройтерс.\nВ изявлението, направено от говорител на 23-годишния изпълнител, не се разкриват подробности около решението му да не завърши световното си турне. Изтъква се само, че Бийбър „обича феновете си и мрази да ги разочарова“, но след внимателно обмисляне е решил да отмени оставащите концерти.\nЗасегнати от решението на Бийбър ще бъдат почитателите му в Северна Америка и Азия. Притежателите на билети за отменените 14 шоута ще могат да получат парите си обратно в пунктовете за продажба. Концертната обиколка на канадския изпълнител трябваше да приключи на 10 октомври в Азия.\nДжъстин Бийбър тръгна на световно турне в подкрепа на албума си Purpose през март 2016 г. За 18 месеца певецът изнесе над 150 концерта в Европа, Африка, Южна Америка, Австралия и части от Азия. Съобщението, че Бийбър е решил да отмени оставащата част от концертната си обиколка идва броени дни, след като беше оповестено, че той е получил забрана да пее в Китай заради прояви на „лошо поведение“ в миналото.\nСпоред сайта TMZ Джъстин Бийбър е решил да отмени концертите си заради „изтощение“.\nПрез уикенда обаче се появиха фотографии на певеца с брюнетката Адриана Мишел в Холивуд. И там певецът е във видимо добра форма.\nЕтикети Джъстин Бийбър, концерт, турне, музика


10 от най-безумните автоексперименти от сибирските блогъри - Russia Beyond България\n10 от най-безумните автоексперименти от сибирските блогъри\nНовосибирските майстори от "Гараж 54" ремонтират брони с китайски нудъли и карат LADA Oka да лети. И всичко "за спорта", но и отчасти заради вашите лайкове.\nСамо честно – винаги сте искали да знаете движат ли се руските автомобили на водка и може ли от кола да се направи мангал за шишчета? Създателите на YouTube и Instagram каналите "Гараж 54" разказаха пред Russia Beyond как измислят най-безумните си експерименти с автомобили\n1. 10 часа в кръг\nВъобще всички експеримети на нашите автоблогъри в някакъв смисъл са безумни. Както веднъж, когато се оказват с 10 часа свободно време и го провеждат в правене на кръгчета по заснежено поле. Самият проект "Гараж 54" се появява през февруари 2016 г., когато новосибирците Александър Лукянов и Владислав Барашенков снимат клип, в който работят над кола в гаража си, като видеото обаче неочаквано бива гледано от над 200 хил. души! И те решават да пуснат свой автоканал. Сега в екипа "Гараж 54" (това е автомобилният код на Новосибирск) има 10 души, които са гледани от почти 2,5 млн. абонати.\n2. И какво, ако сипеш кола в акумулатора?\nЗа своите експерименти блогърите купуват от интернет преди всичко руски автомобили: "Жигули" или "Ока". Александър твърди, че те могат да издържат всякакви издевателства. Ето и пример. Ще потегли ли колата, ако вместо електролит налееш в акумулатора ѝ нещо... по-силно? И така: колата отлично потегля на водка, а ето, че с вино и Coca-Cola не съвсем. Но това е руска кола, така че няма повече въпроси.\n3. Плаващ запорожец\nПървите клипове са заснети в личния гараж на Владислав, а сега блогърите си строят свое помещение за снимки. Но за някои видеа отборът от експериментатори излиза сред природата. Как ви се струва идеята за отдих на вилата: взимаме "Запорожец", превръщаме го в катер и се отправяме за шарани. Всичко изглежда толкова лесно, нали?\n4. Да закопаеш кола за година\nБлогърите решават да проверят какво ще стане с колата, ако я закопаят за година под земята, а след това я изровят. В жертва принасят три автомобила: "Жигули", Audi и Toyota. "След това искахме да дадем автомобилите за рециклиране. Два от тях измихме на място, а третия натоварихме на камион и дълго търсихме автомивка, където да се съгласят да го измият", твърди Александър. Но в крайна сметка намират.\n5. Ремонт на броня с китайски нудъли\nРеално ли е да се поправи броня с инстантни спагети? Да, правилно прочетохте. В експеримента вземат участие две популярни марки нудъли и една разбита броня. Подправки не са необходими.\n6. Да напълниш гума с Coca Cola\nДа допуснем, че ви е спаднала гумата и нямате помпа под ръка. Тогава идете в най-близкия магазин и си купете Coca Cola – и сте обратно в строя. Не вярвате? Ето ви доказателство.\n7. 2 км тиксо вместо гума\nМоже ли тиксото да замени гумата? Странен въпрос, ще кажете вие, но майсторите от "Гараж 54" вече имат отговор на него. Едва два километра тиксо и колата се движи уверено.\n8. Да завариш два автомобила\nПомните ли детското "Котопес"? В общи линии тук се получи нещо такова, само че с "осмици". Две коли са разполовени с флекс, а след това са заварени една с друга. Резултатът е красив, само шофьорите трябва да се договорят накъде ще карат?\n9. Дънер вместо колело\nЗа какво са ти изобщо колела, ако имаш няколко здрави дънера? Това си мислят и майсторите като просто се сдобиват с нужния размер дънери. Много удобно, изобщо не трябва да мислиш за зимни гуми.\n10. Летяща "Ока"\nДори "Ока"-та може да полети, ако силно го иска. Това си мислят и блогърите и я пускат да полети на въздушен балон. Но го отнася пилотът. "Оказа се, че всички въздушни балони имат номер и пилотът, който се съгласи да вдигне "Ока"-та, бързо беше открит и му написаха 7 глоби", споделя Александър.\nПодбрахме за вас и 10 любими коли на руската мафия!


Красив коледен свещник с тематична декорация за две свещи. Височина - 16см. Предлага се в красива PVC кутия.\nКод на продукта : 6981\nДекоративен коледен връх\nДекоративен коледен връх. Изработен от практичен здрав материал. Предлага се в два варианта: червен ..\nКрасиво украсено декоративно коледно дръвче с поставка и надпис - Весела Коледа. Височина: 25см. Раз..\nСувенирен метален ключодържател - четири фигурки - чанта, кънка, червило и снежинка\nСувенирен метален ключодържател - четири фигурки - чанта, кънка, червило и снежинка. Дължина - 7см. ..\nКлючодържател, изработен от кожа с метална пластина - Suzuki\nКлючодържател, изработен от кожа с метална пластина - Suzuki. Предлага се върху картонена подложка с..\nЛовен нож с декоративна дръжка и калъф. Дължина - 18см...


Начало Разкрития Коронавирусът се задържа върху косата цели 3 дни\nСтанимир Тенев+ 2 юни 2020 0 коментара\nДългите коси трябва да се връзват или да се покриват с тънък шал\nЧовек може да се зарази с коронавирус и чрез косата си – пише в. „Уикенд“. Това твърдят група учени от Русия, където случаите на разболели се хора все още не са достигнали пика си. Според тях заразата може да се запази на косата до три денонощия, което налага специално внимание и грижи за нея – отбелязва изданието.\nОказва се, че не е достатъчно само да се мият ръцета и лицето. Дългата коса трябва да се връзва или да се покрива с тънък шал, за да се намали рискът от полепване на вируса по нея – твърдят специалистите. Макар че завиването на кок или сплитането да не елиминира напълно опасността, все пак осигурява известна защита. Когато човек се прибере у дома обаче, задължително трябва да влезе в банята и да се изкъпе целият, включително и косата.\nВирусът се задържа жизнеспособен най-дълбо на пластмасови и метални повърхности. Руснаците обаче обръщат специално внимание на асансьорите и входовете на жилищните блокове, където има по-голяма опасност от предаване на коронавируса. Във въздуха в асансьора вирусът може да остане за по-дълго, ако е бил ползван от преносител на заразата, тъй като там пространството е малко и затворено.\nКоронавирусът полепва и по косите